ആടുകളിലെ അജ്ഞാത രോഗം: എംഎല്എയ്ക്ക് നിവേദനം നല്കി കേളകം: ആടുകള്ക്ക് അജ്ഞാത രോഗം ബാധിക്കുന്ന സാഹചര്യത്തില് മൃഗസംരക്ഷണ വകുപ്പ് അടിയന്തിര നടപടികള് സ്വീകരിക്കണമെന്നാവാശ്യപ്പെട്ട് ആട് കര്ഷകന് സണ്ണി ജോസഫ് എംഎല്എയ്ക്ക് നിവേദനം നല്കി. ആട് കര്ഷകനായ നെല്ലിക്കാകുടി വര്ഗീസിന്റെ ആടുകകള്ക്ക് പലതിനും രോഗമുണ്ടായിട്ടും മൃഗസംരക്ഷണ വകുപ്പിന് രോഗം കണ്ടെത്താനായിട്ടില്ല. ഒരാഴ്ചയക്കിടെ വര്ഗീസിന്റെ മൂന്ന് ആടുകള് ചാവുകയും രണ്ടെണ്ണം സമാന രോഗലക്ഷണങ്ങള് കാണിച്ചു തുടങ്ങുകയും ചെയ്തിട്ടുണ്ട്. ഇന്നലെ പൂക്കോട് വെറ്ററിനറി സര്വകലാശാലയില് നിന്നുള്ള വിദഗ്ധര് ഉള്പ്പെടെയുള്ള സംഘം ചത്ത ആടുകളുടെ പോസ്റ്റ്മോര്ട്ടം നടത്തി. രോഗകാരണം കണ്ടെത്താനായി റീജണല് ഡിസീസ് ഡയഗ്നോസ് ലാബിലെആര്ഡിഡിഎല് വിദഗ്ധ സംഘം കഴിഞ്ഞയാഴ്ച എത്തി പരിശോധന നടത്തിയെങ്കിലും പരിശോധനാ വിവരങ്ങള് കര്ഷകന് ഇതുവരെ ലഭ്യമാക്കിയിട്ടില്ല. ഇതേ തുടര്ന്നാണ് എംഎല്എയ്ക്ക് നിവേദനം നല്കിയത്.